Инешкипаз

Ине́шкипаз (Инешки, Паз, Шкай) —  эрзянь ине Паз, Модамасторонь теиця. Инешкипаз валось лиси колмо валсто — "ине" (покш), "шки" (шкамс-теемс - шкиця) ды "паз".

Инешкипазось вейке. 
Эрзятне мерить Тензэ Инешкипаз, Нишкепаз, Нишке. Мезе Тонь лемсэть? Мезесь ашти Ванстомакс эрзятнень туртов? 

Ванстомакс ашти Пертьпельксэсь, конань теизе Инешкипазось. 
Мейсь Инешкись Ломаненть теизе? Ломанекс, аволь пазонь урекс, Пертьпелксэнть ванстыцякс, идицякс. 
Ознови-арась эрзя-ломаненть пежетезэ? Арась. Ломанесь озны чумонзо нолдамонь кис, ансяк эрямопингензэ перть канды пежетенть сталмонзо оймесэнзэ, мари чумо пежетенть кувалма.
Мереви-арась Ломанентень кандомс зыян Пертьпельксэнтень? Арась. Мекс? Модась — Мастораванть рунгозо. Эрьктне — Ведьаванть сельмензэ, лейтне — сонзэ верьсанонзо. Коштось — Инешкипазонть оймекоштозо.
Мереви-арась понгавтнемс мезеяк ломаненть кирьгазонзо? Ансяк аваломаннень кирьгакст, эрьгть, мазылгавтомкат. Кирьгасонзо кандтни тешкст ды килькшт ансяк уресь, аволь Эрзя ломанесь.
Мекс Инешкипазось лемдизе Ломаненть Эрзякс? Эрзя — те Эриця, Эрий, Эри "эрямс" ды "эрямо" валтнэстэ. 
Артокшныть-арась эрзятне Инешкипазонть чаманзо-рунгонзо лаз эли конёв ланга? Эрзятне тейнить ансяк Нишкепазонь-Чипазонь Тешкс.
Ули-арась Эрзянь Кемемасонть кияк, кона эряви Инешкипазонтень пшкадемстэ-озномсто? Арась. Эрзянтень а эряви бачкась эли диаконось Инешкипазонтень пшкадемстэ. Эрзянь ломанесь корты Инешкипазонть марто ойместэ оймес.
Кие вети вейсэнь озкстнэнь? Вейсэнь (Раськень, Велень, Авань...) Озксонть вети Озатя эли Озава, кона кочкави озксонть ютавтомонзо.

Категория:Мифология
Категория:Эрзянь пазт